bolus
Store norske leksikon,Kunst og estetikk,Bildende kunst,Kunstvitenskap,Teknikker og materialer i bildende kunst
Bolus er en naturlig, finkornet leire som blandet med en limløsning blir brukt til grundering av en treplate slik at den kan forgylles med bladgull.
Kjennetegn Grunderingen blir polert glatt før bladgullet blir lagt på. Rød eller gul bolus inneholder jernoksid og gir sammen med bladgull en varm virkning.Et teknisk problem som kan oppstå over lang tid, er at balansen mellom grundering og bladgull blir forskjøvet slik at det oppstår misfarging. Historikk Frem til 1400-tallet var denne type grundering vanlig for maleri på treplate.Grundering med bolus har også blitt benyttet for maleri i teknikken olje på plate eller lerret, særlig på 1500- og 1600-tallet.Denne type grundering blir i tillegg anvendt på dekorative rammer til malerier, møbler og andre gjenstander. Les mer i Store norske leksikon bladmetall kaolin – leire Litteratur Brænne, Jon (1998). Dekorasjonsmaling. Sjablon- og strekdekor, strukturmaling, lasering, marmorering, ådring. Oslo: Cappelen Damm Faktum Cennini, Cennino (2015). Il Libro dell´arte. A New english translation and commentary with italian transcription (Lara Broecke). London: Archetype Publ. Feller, Robert L. (1986). Artists´ Pigments. A Handbook of their History and Characteristics. Cambridge: Cambridge University Press Hayes, Colin (1980). Den store boken om maling, tegning og grafikk. Teknikker og materialer. Oslo: Aschehoug. Oversettelse og bidrag ved Jan Thurmann-Moe Mayer, Ralph (1991). The Artist´s Handbook of Materials and Techniques. New York: Viking Stephenson, Jonathan (1989). The Materials and Techniques of Painting. London: Thames & Hudson